Ernest Leo Unterkoefler

**Ernest Leo Unterkoefler** (født 17. august 1917 i Philadelphia i Pennsylvania i USA; død 4. januar 1993 i Columbia i Sør-Carolina) var en amerikansk prelat og katolsk biskop av Charleston.
## Liv og virke
### Prest
Ernest Leo Unterkoefler oppnådde under prestestudiene eksamen *summa cum laude* i *pre-law* fra The Catholic University of America i Washington D.C. i 1940, lisensiat i teologi (1944) og doktorgrad i kirkerett (1950). Han mottok presteordinasjonens sakrament den 18. mai 1944 i Washington av byens hjelpebiskop John Michael McNamara, for bispedømmet Richmond.

### Hjelpebiskop i Richmond
Pave Johannes XXIII utnevnte ham til titulærbiskop av *Latopolis* og hjelpebiskop av Richmond den 11. desember 1961. Den apostoliske delegat til Amerikas forente stater, Egidio Vagnozzi, vigslet ham til biskop den 22. februar året etter; medkonsekrerende var biskopen av Raleigh, Vincent Stanislaus Waters, og koadjutorbiskopen av Wheeling, Joseph Howard Hodges.
### Biskop av Charleston i Sør-Carolina
Den 12. desember 1964 utnevnte pave Paul VI ham til biskop av Charleston.  

Som en aktiv deltaker i borgerrettighetsbevegelsen samarbeidet han med Dr. Martin Luther King jr. og avskaffet det som gjenstod av raseskille i alle katolske institusjoner i sitt bispedømme. Han var leder av den amerikanske bispekomiteen for økumeniske og interreligiøse saker fra 1978 til 1981. I 1987 var Unterkoefler vertskap for pave Johannes Paul II under hans besøk i Columbia i Sør-Carolina.

Biskop Unterkoefler var også en prominent talsmann for gjenopplivelsen av det permanente diakonat i USA, og ordinerte Joseph Kemper i 1971 som den første permanente diakon i hele landet. I et intervju i 1985 sa han at hans største glede var å ordinere nye prester, men uttrykte også sin bekymring over at en mer materialistiisk kultur gjorde det vanskeligere å attrahere unge menn til prestetjenesten. *«We can't go out and recruit them with high salaries»*, sa han, *«We must wait for the Lord to call them.»

I 1980 ble Unterkoefler tildelt *Pacem in Terris*-prisen av [[Davenport]] bispedømme for sitt engasjement for arbeiderrettigheter og støtte til arbeiderbevegelsen blant de fattige innbyggerne i [[Appalachene]].

Den 22. februar 1990 innvilget [[pave Johannes Paul II]] hans avskjedssøknad av helsemessige årsaker.

Biskop Unterkoefler døde den 4. januar 1993 på *Providence Hospital* i Columbia i South Carolina i en alder av 75 år.

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* Kardinal [[Enrico Enríquez]] (1701-1756) *1743
* Erkebiskop [[Manuel Quintano Bonifaz]] (1698-1774) *1749
* Kardinal [[Buenaventura Córdoba Espinosa de la Cerda]] (1724-1777) *1761
* Kardinal [[Giuseppe Maria Doria Pamphilj]] (1751-1816) *1773
* [[Pave Pius VIII]] (1761-1830) *1800
* [[Pave Pius IX]] (1792-1878) *1827
* Kardinal [[Alessandro Franchi]] (1819-1878) *1856
* Kardinal [[Giovanni Simeoni]] (1816-1892) *1875
* Kardinal [[Antonio Agliardi]] (1832-1915) *1884
* Kardinal [[Basilio Pompilj]] (1858-1931) *1913 
* Kardinal [[Adeodato Giovanni Piazza]] (1884-1957) *1930
* Erkebiskop [[Egidio Vagnozzi]] (1912-1975) *1949
* Biskop *Ernest Leo Unterkoefler'' (1917-1993) *1972

## Referanser